**ТЕХНИЧЕСКА СПЕЦИФИКАЦИЯ ПО ОБОСОБЕНА ПОЗИЦИЯ № 3 „Интернет и IP свързаност“**

**В предмета на обществената поръчка по обособена позиция № 3 се включва осигуряване на достъп до Интернет и корпоративна свързаност, както следва:**

1. Виртуална частна IP мрежа;
2. Доставка на интернет в централната точка;
3. Осигуряване на резервираност на централната точка;
4. Централизиран мониторинг и наблюдение на мрежата и хелпдеск;

**Технически и функционални изисквания и специфични условия:**

1. Да се осигури виртуална частна мрежа L3 VPN при запазване на текущата частна IP адресация (10.200.х.х), за нуждите на ПРБ включваща поделенията на ПРБ в страната и Централната точка.
2. Централната точка се намира на адрес: гр. София, бул. "Витоша" №2, Съдебна палата.
3. Параметри на корпоративна свързаност:

* за локалните точки –свързаност при следните минимални скорости на даунлоуд в зависимост от плана:
* план A – 10 MBps
* план Б – 40 MBps
* план В – 100 MBps
* скоростта на ъплоуд е мин 20% от скоростта за даунлоуд.

В офертата си участникът следва да предложи за всеки план скорост за даунлоуд и ъплоуд.

* за централната точка – гарантирана, симетрична свързаност – 1 Gbps.
* Време за отговор между централната точка и която и да е от локалните точки /Ping, 32 bytes/ максимум 20 ms
* да се предоставят частни IP-адреси по схема предоставена от Възложителя.

1. Параметри на интернет свързаност, предоставяна в централната точка:

* Комбиниран интернет трафик (български и международен) – с общ капацитет1 Gbps, гарантиран, симетричен, без разделяне по видове трафик
* Време за отговор /Ping, 32 bytes / максимум 50 ms за български сайтове, максимум 100 ms за международните сайтове
* Да се предостави IP-мрежа минимум от 16 публични IP адреса и възможност за маршрутизиране на автономната система на Прокуратурата на Република България.

1. Да осигури резервираност на Централната точка:

* Осигуряване на свързаност на централната точка към 2 отделни технически центъра на доставчика.
* Осигуряване на възможност за автоматично или ръчно прехвърляне на връзката през алтернативното трасе, при отпадане на основното трасе за повече от 10 мин.
* Алтернативното трасе следва да поддържа скорости на достъп не по-ниски от капацитета на основното трасе като Възложителят си запазва правото да ползва алтернативното трасе при отпадане на основното трасе или необходимост от допълнителен капацитет по начин съгласуван с Изпълнителя за до 50% от срока на договора.

1. Гарантираност на услугата:

* За централната точка - 99.7% от времето в месеца.
* За локалните точки - 99% от времето в месеца.

1. Време за възстановяване при отпадане на свързаност:

* Централна точка: до 10 мин. за преминаване към алтернативно трасе и до 24 ч. за възстановяване на основното трасе
* Локална точка: до 4 часа възстановяване на свързаност.

1. Осигуряване на единен номер за поддръжка на предоставените услуги /Хелпдеск/.
2. Откриването/закриването на локална точка следва да е без допълнителна такса, като общата месечна абонамента такса се увеличава/намалява съобразно предложената от участника цена за съответния план.
3. Преминаването от един към друг план за свързаност на локална точка следва да е без допълнителна такса.
4. Определеният за изпълнител участник предоставя ежемесечно на Възложителя безвъзмездно детайлизирана сметка за ползваните услуги заедно с данъчна фактура.
5. Детайлизираната сметка да съдържа най-малко следната информация обобщена и индивидуално за всяка точка: всички видове ползвани услуги през разплащателния период, брой на ползваните услуги, обща стойност на всеки вид ползвани услуги, общ размер на сметката, размер на данъчните начисления върху сметката, изразен както в проценти към размера на сметката, така и в абсолютни стойности, размер на договорените отчисления, общ размер на дължимата сума без ДДС и с ДДС. Детайлизираната сметка да бъде предоставена и в електронен вид.
6. Участникът да предложи цифрова свързаност до всяка точка на Възложителя и абонатен интерфейс FastEthernet 100ВаsеТХ или Gigabit Ethernet 1000BaseT с порт за конектор тип RJ45. За централната точка, връзката следва да се предостави по стандарт 1000BASE-SX.
7. Участникът да извършва денонощна техническа поддръжка, осигуряваща непрекъснато обслужване в режим 24 часа в денонощието, 7 дни в седмицата, 365 дни в годината.
8. Участникът да предостави възможност за безплатна промяна на планове и гъвкаво добавяне на нови точки и разкриване на нови линии на територията на цялата страна, по заявка на Възложителя към изградената мрежа в рамките на 10 (десет) дни от получаването й. В тази връзка, Възложителят има право безплатно да променя плановете(от един план на друг), както и безплатно (без инсталационна такса) да добавя нови точки и разкрива нови линии на територията на цялата страна, с добавена месечна такса, съответстваща на конкретно избрания за новата точка план/линия.
9. Участникът да предостави единна точка за контакт по въпроси, свързани с поддръжката на предоставената от него комуникационна свързаност - система за управление на инциденти от момента на регистрирането им. Системата следва да предоставя средства за регистриране, актуализиране, ескалация и решаване на инциденти до пълното им отстраняване, както и с възможност за автоматични нотификации, свързани с управлението на инцидентите. Единната точка за контакт трябва да е достъпна през Интернет и да позволява регистриране на заявки за инциденти по телефон и чрез e-mail, достъпен за оторизирани представители на Възложителя.
10. Услугата следва да се предостави чрез наземна кабелна свързаност в най-малко 80% от посочените локации.
11. Видът, броят и локацията на точките за IP-свързаност са посочени в Списък 2 (от Документацията за участие в процедурата).
12. 24-часов мониторинг на всички точки вкл. визуални трафични данни достъпни в реално време за оторизирано лице на Възложителя.

Техническите изисквания следва задължително да залегнат в предложението за изпълнение на поръчката на участника, което представлява неразделна част от договора.

1. Техническото предложение следва да съдържа описание на начина за изпълнение на поръчката, в съответствие с изискванията на Възложителя, посочени в документацията за участие. Предложението следва да съдържа и описание как ще се реализира заданието, включително използвано оборудване и доказателства, че използваното оборудване поддържа оферираните скорости.

За случаите, неописани в настоящото техническо задание, договора и приложенията към него, важат Общите условия на Участника.